আমীরুল মু’মিনীন হযরত মুআবিয়া রদ্বিয়াল্লাহু তায়ালা আনহু তিনি যখন খিলাফতের পদে অধিষ্ঠিত হলেন। সিফফীনেন জিহাদে কুফাবাসীদের বীরত্বের আলোচনায় যারকা নামের এক মহিলার নাম চলে আসে। একজন বললেন, সেদিন উক্ত মহিলা খুব তেজদীপ্ত বক্তব্য রেখেছিলেন। হযরত কাররামাল্লাহু ওয়াজহাহূ আলাইহিস সালাম উনার সাথীদের উৎসাহ দিচ্ছেলেন। উনাদের দৃঢ়তা ও স্থিরতাকে টিকিয়ে রাখতে এবং পরিপূর্ণ আবেগ দিয়ে সৈন্যবাহিনীর সামনে এমনভাবে বক্তব্য রাখেন যে, ভীরু থেকে ভীরুও যদি শুনে জিহাদের মাঠে সামনের দিকে অগ্রসর হতে থাকবে। উনার জজবা সৃষ্টিকারী ভাষণে এমন সব লোক জিহাদে আবার ফিরে এসেছেন যারা জিহাদের ময়দান থেকে ফিরে চলে যাচ্ছিলেন। মহিলা উনার বীরত্বপূর্ণ বক্তব্যে বলেছিলেন, সূর্যের উজ্জ্বলতার আলোতে প্রদীপের আলোর কোনো মূল্য নেই। আর চাঁদের মোকাবেলা তারকা করতে পারে না। কাজেই বীরত্বের সাথে জিহাদ করো। ধৈর্য ও দৃঢ়তার আঁচল হাত থেকে ছেড়ে দিও না। এতেই তোমাদের শির উচু হবে। বাঁচ তো উত্তমরূপে বাঁচ, আর ইন্তিকাল করো তো উত্তমরূপে ইন্তিকাল করো এবং জেনে রাখো। ان خضاب النساء الحناء وخضاب الرجال الد ماء অর্থাৎ মহিলার সাজ-সজ্জার উপাদান মেহেদী আর পুরুষের জন্য হলো রক্ত।